**Rámcová dohoda o poskytovaní služieb**

uzatvorená v zmysle § 269 ods. 2 č. 513/1991 Zb. Obchodný zákonník v znení neskorších predpisov (ďalej ako „Dohoda“) medzi:

Objednávateľ: **Centrum vedecko-technických informácií SR**

Sídlo: Lamačská cesta 8/A, 840 05 Bratislava

Zastúpený: prof. PharmDr. Ján Kyselovič, CSc., generálny riaditeľ

IČO: 00 151 882

DIČ: 2020798395

IČ DPH: SK2020798395

Bankové spojenie: štátna pokladnica

IBAN: SK05 8180 0000 0070 0006 4743

Právna forma: príspevková organizácia zriadená Ministerstvom školstva, vedy, výskumu a športu SR

(ďalej ako „CVTI SR“ alebo „Objednávateľ“)

a

Poskytovateľ:

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

(ďalej ako „Poskytovateľ“)

(spolu ako „Zmluvné strany“, každá samostatne ako „Zmluvná strana“)

**Článok I**

**Úvodné ustanovenia**

1. Centrum vedecko-technických informácií SR je štátnou príspevkovou organizáciou napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov.
2. Poskytovateľ vyhlasuje, že je osoba oprávnená na uzatvorenie tejto Dohody v zmysle zákona č. 315/2016 Z. z. o registri partnerov verejného sektora a má splnené z toho vyplývajúce povinnosti.
3. Zmluvné strany vyhlasujú, že údaje uvedené v záhlaví tejto Dohody sú pravdivé a aktuálne a zaväzujú sa bez meškania oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej Zmluvnej strane z neznalosti týchto údajov vzniknúť.
4. V prípade rozporu medzi ustanoveniami samotného textu tejto Dohody a jej prílohami je rozhodujúce, čo je uvedené v jednotlivých ustanoveniach samotného textu tejto Dohody.
5. Každý odkaz na túto Dohodu znamená odkaz na samotný text tejto Dohody, ako aj všetky jej prílohy v aktuálnom znení, pokiaľ nie je vyslovene uvedené inak.

**Článok II**

**Predmet dohody**

1. Predmetom tejto Dohody je úprava práv a povinností Zmluvných strán pri poskytovaní tlačiarenských služieb a služieb súvisiacich s tlačou časopisu QUARK špecifikovaných v prílohe č. 1 tejto Dohody (ďalej ako „predmet plnenia“ alebo „služby“).
2. Poskytovateľ sa zaväzuje zabezpečiť všetky etapy predmetu plnenia a to tlač, viazanie, balenie, naloženie, dovoz a vynášku na miesto plnenia určené Objednávateľom v písomnej objednávke podľa bodu 3 tohto článku.
3. Doprava časopisu bude realizovaná do maximálne 4 (slovom: štyroch) distribučných stredísk v Bratislave podľa objednávky Objednávateľa, ktorá bude Poskytovateľovi zaslaná každý mesiac spolu s grafickým spracovaním mesačníka v elektronickej podobe vo formáte pdf. (objednávka a grafické spracovanie spolu ďalej len ako „Podklady“). Podklady budú zaslané vždy najneskôr do 5 (slovom: piatich) pracovných dní pred koncom príslušného mesiaca.
4. Objednávateľ sa zaväzuje riadne a včas dodať Poskytovateľovi Podklady a zaplatiť Poskytovateľovi dohodnutú cenu v zmysle článku IV tejto Dohody.

**Článok III**

**Práva a povinnosti zmluvných strán**

1. Objednávateľ sa zaväzuje počas plnenia tejto Dohody poskytovať Poskytovateľovi súčinnosť spočívajúcu najmä v špecifikácii obsahového zadania úlohy a odovzdaní Podkladov.
2. Poskytovateľ sa zaväzuje pri vykonávaní služieb podľa tejto Dohody dodržiavať všetky technické parametre, STN normy, kvalitu papiera, sýtosť farieb, rozmery väzby, tlač a orez. Zoradenie strán musí byť správne a úplné. Farebnosť tlače musí zodpovedať zaslaným podkladom a tlač musí byť bez viditeľných chýb.
3. Poskytovateľ sa zaväzuje poskytovať predmet plnenia podľa požiadaviek Objednávateľa v súlade s jeho záujmami, a to riadne, včas a s odbornou starostlivosťou v súlade s Prílohou č. 1 a v súlade s právnymi predpismi platnými v Slovenskej republike.
4. Objednávateľ je oprávnený kedykoľvek skontrolovať plnenie a priebežne Poskytovateľa upozorňovať na vzniknuté vady alebo nedostatky s požiadavkou ich odstránenia. Poskytovateľ je povinný dodať predmet plnenia najneskôr posledný pracovný deň v danom mesiaci, v čase od 7.00 do 15.00 h na distribučné strediská špecifikované v objednávke podľa bodu 3 článku II tejto Dohody.
5. Poskytovateľ je povinný zabaliť predmet plnenia do vhodných obalov, aby bol chránený pred poškodením pri expedovaní a preprave.
6. Osobou oprávnenou konať za Objednávateľa v technických záležitostiach týkajúcich sa predmetu plnenia je Mgr. Renata Józsová (renata.jozsova@quark.sk).
7. Osobou oprávnenou konať za Poskytovateľa v technických záležitostiach týkajúcich sa predmetu plnenia je ....................

**Článok IV**

**Trvanie Dohody**

1. Táto Dohoda sa uzatvára na dobu určitú, a to od 01. 01. 2023 do 31. 12. 2023.

**Článok V**

**Cena**

1. Cena podľa tejto Dohody je stanovená v súlade so zákonom č. 18/1996 Z. z. o cenách v znení neskorších predpisov.
2. Cena za predmet plnenia je stanovená na ...................,- eur bez DPH / ..................,- eur s DPH (slovom: ................... eur bez DPH / ......................... eur s DPH) podľa špecifikácie uvedenej v Prílohe č. 1 a prílohe č.2
3. Cena predstavuje odplatu za splnenie všetkých zmluvných záväzkov Poskytovateľa vyplývajúcich z Dohody a pokrýva tiež všetky a akékoľvek náklady alebo výdavky Poskytovateľa na splnenie Dohody, t. j. na riadne a včasné dodanie, poskytnutie a vykonanie dojednaných služieb v zmysle článku II bod 1 tejto Dohody.
4. Celková cena za predmet plnenia podľa tejto Dohody nesmie presiahnuť finančný limit plnenia, ktorý je ...................,- € s DPH (slovom: .................... eur s DPH). Objednávateľ nie je povinný vyčerpať finančný limit plnenia uvedený v tomto bode.

**Článok VI**

**Platobné podmienky a fakturácia**

1. Platba sa realizuje prevodom na bankový účet Poskytovateľa na základe faktúry vystavenej Poskytovateľom po poskytnutí služby, ktorá bola poskytnutá na základe objednávky.
2. Lehota splatnosti faktúry je 30 (slovom: tridsať) kalendárnych dní od jej riadneho doručenia Objednávateľovi. Lehota splatnosti sa na účely tejto Dohody považuje za dodržanú, ak v posledný deň lehoty splatnosti bude fakturovaná suma odpísaná z účtu Objednávateľa.
3. Objednávateľ je povinný pred uplynutím lehoty splatnosti faktúry vrátiť bez zaplatenia faktúru, ktorá neobsahuje náležitosti stanovené podľa zákona č. 222/2004 Z. z. o dani z pridanej hodnoty v znení neskorších predpisov, náležitosti daňového dokladu alebo náležitosti stanovené ďalšími príslušnými právnymi predpismi alebo má iné nedostatky v obsahu podľa tejto Dohody. Oprávneným vrátením faktúry prestáva plynúť pôvodná lehota splatnosti. Lehota splatnosti plynie znovu odo dňa doručenia opravenej faktúry Objednávateľovi.

**Článok VII**

**Zodpovednosť za škodu a okolnosti vylučujúce zodpovednosť**

1. Poskytovateľ zodpovedá za to, že služby podľa tejto Dohody budú Objednávateľovi poskytnuté riadne, včas, bez vád, podľa pokynov Objednávateľa, podľa podmienok a požiadaviek uvedených v tejto Dohode a v súlade so všeobecne záväznými právnymi predpismi platnými v Slovenskej republike.
2. Poskytovateľ nezodpovedá za vadné poskytnutie služieb, ktoré bolo spôsobené použitím podkladov a pokynov poskytnutých mu Objednávateľom a Poskytovateľ ani pri vynaložení odbornej starostlivosti nemohol zistiť ich nevhodnosť alebo na ňu Objednávateľa upozornil a ten na ich použití písomne trval.
3. Poskytovateľ zodpovedá za škodu, ktorú spôsobí Objednávateľovi porušením povinností vyplývajúcich z tejto Dohody v súlade s príslušnými ustanoveniami Obchodného zákonníka.
4. Poskytovateľ je povinný opraviť chybnú tlač alebo väzbu do 2 (slovom: dvoch) pracovných dní od vrátenia čiastkového plnenia predmetu plnenia.
5. Objednávateľ je povinný písomne nahlásiť vzniknutú škodu najneskôr do 5 (slovom: piatich) pracovných dní po poskytnutí služieb, pri ktorých škoda vznikla.
6. Poskytovateľ je povinný reagovať na oznámenie o vzniku škody bezodkladne po jeho doručení a dohodnúť s Objednávateľom spôsob náhrady škody.
7. Poskytovateľ sa zaväzuje nahradiť vzniknutú škodu do 14 (slovom: štrnástich) dní od jej oznámenia, ak sa Zmluvné strany nedohodnú inak.

**Článok VIII**

**Sankcie**

1. V prípade porušenia povinnosti Poskytovateľa poskytnúť služby riadne a včas podľa tejto Dohody, je Objednávateľ oprávnený požadovať od Poskytovateľa zaplatenie zmluvnej pokuty v rozsahu a za podmienok definovaných v tomto článku.
2. V prípade omeškania Poskytovateľa s poskytnutím služieb, má Objednávateľ právo na zmluvnú pokutu vo výške 0,5 % z celkovej ceny objednávky za každý deň omeškania.
3. V prípade, ak bude Objednávateľ v omeškaní s úhradou faktúry podľa tejto Dohody, Poskytovateľ má nárok na zmluvnú pokutu vo výške 0,5% z fakturovanej sumy za každý deň omeškania.
4. Poskytovateľ nebude v omeškaní, ak záväzok na plnenie alebo činnosti podľa tejto Dohody nemohol riadne a včas splniť pre okolnosti, ktoré po uzavretí tejto Dohody vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) – lehoty pre plnenie alebo činnosti Poskytovateľa podľa tejto Dohody sa predĺžia o dobu zodpovedajúcu dobe trvania takýchto okolností.
5. Uplatnením nároku v zmysle bodu 2, 6 a 7 tohto článku nie je dotknutý nárok Objednávateľa na plnú náhradu škody.
6. Nedodržanie špecifikácie predmetu plnenia sa považuje za podstatné porušenie Dohody a Objednávateľ má právo odstúpiť od Dohody.
7. Nedodržanie zmluvných podmienok možno klasifikovať ako podstatné porušenie Dohody a má za následok odstúpenie od Zmluvy.

**Článok IX**

**Ukončenie Dohody**

1. Táto Dohoda zaniká:

a) splnením predmetu záväzku,

b) dohodou Zmluvných strán,

c) písomným odstúpením,

d) výpoveďou.

1. Ktorákoľvek Zmluvná strana je oprávnená odstúpiť od tejto Dohody v prípade podstatného porušenia povinností druhou Zmluvnou stranou. Objednávateľ je oprávnený odstúpiť od tejto Dohody alebo čiastkovej objednávky v prípade dodania nekvalitnej tlače preukázateľne spôsobenej vadou tlače Poskytovateľa. Objednávateľ je oprávnený odstúpiť od tejto Dohody alebo čiastkovej objednávky aj v prípade nedodržania špecifikácie predmetu plnenia uvedenej v Prílohe č. 1 tejto Dohody alebo v objednávke. Odstúpiť od Dohody je možné aj z dôvodu zmarenia účelu Dohody, ktorý je Zmluvným stranám známy. Právo na náhradu škody tým nie je dotknuté.
2. V prípade porušenia povinností Poskytovateľa, ktoré sa považujú za nepodstatné porušenia zmluvnej povinnosti, ak Poskytovateľ nesplní svoju povinnosť ani v dodatočne primeranej lehote, ktorá mu bola na to Objednávateľom poskytnutá, je Objednávateľ oprávnený odstúpiť od Dohody.
3. Odstúpenie od tejto Dohody musí byť urobené písomne a je účinné dňom doručenia druhej Zmluvnej strane. Odstúpenie od Dohody sa nedotýka nároku na zaplatenie zmluvnej pokuty.
4. Odstúpením od Dohody nie sú dotknuté nároky na náhradu škody vzniknuté porušením tejto Dohody.
5. Ktorákoľvek zo strán môže túto Dohodu písomne vypovedať aj bez uvedenia dôvodu. Výpovedná doba v tomto prípade je dva mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane. Výpoveď musí mať písomnú formu.

**Článok X**

**Záverečné ustanovenia**

1. Zmluvné strany sa dohodli, že Dohoda a právne vzťahy ňou založené a s nimi súvisiace sa budú spravovať právnym poriadkom Slovenskej republiky, predovšetkým zákonom č. 513/1991 Zb. Obchodný zákonník v znení neskorších predpisov.
2. Zmluvné strany sa zaväzujú vzájomne a bez zbytočného odkladu informovať o všetkých skutočnostiach, ktoré môžu byť významné pre napĺňanie účelu tejto Dohody.
3. Dohodu možno meniť a dopĺňať na základe dohody Zmluvných strán, formou písomných dodatkov k tejto Dohode. Táto povinnosť sa nevzťahuje na zmenu kontaktných údajov. Zmluvné strany sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov uvedených v Dohode.
4. Táto Dohoda je vyhotovená v 4 (slovom: štyroch) rovnopisoch, z ktorých každá Zmluvná strana obdrží 2 (slovom: dve) vyhotovenia.
5. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti adresátovi. Písomnosť sa považuje za doručenú aj odmietnutím jej prevzatia adresátom.
6. Táto Dohoda nadobúda platnosť dňom podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a zákona č. 40/1964 Zb. Občiansky zákonník v planom znení.
7. Zmluvné strany vyhlasujú, že Dohodu uzatvorili slobodne a vážne, nie v tiesni a ani za inak nápadne nevýhodných podmienok, jej obsahu porozumeli a preto ju po jej prečítaní na znak súhlasu vlastnoručne podpisujú.
8. Neoddeliteľnou súčasťou Dohody sú prílohy:

Príloha č. 1 Opis predmetu zákazky

Príloha č. 2 Návrh na plnenie kritérií (kalkulácia ceny)

V Bratislave, dňa ........................ V Bratislave, dňa .....................

Objednávateľ: Poskytovateľ:

........................................................................ ..........................................................

prof. PharmDr. Ján Kyselovič, CSc.,

generálny riaditeľ CVTI SR